અમદાવાદ- શહેરમાં ફરી વરસાદી માહોલ સક્રિય થયો છે, સાથે રાજ્યના મોટાભાગના વિસ્તારોમાં મંગળવાર રાતથી વરસાદ શરુ થયો છે. અમદાવાદમાં પણ મંગળવાર રાતથી જ ધીમો વરસાદ પડવાનો શરૂ થયો હતો. આ ઉપરાંત દક્ષિણ ગુજરાત, સૌરાષ્ટ્ર અને મધ્યગુજરાતમાં પણ વરસાદ શરૂ થયો છે. ખેતીલાયક વરસાદ પડવાની આગાહીના પગલે ખેડૂતોમાં પણ આનંદની લાગણી છવાઇ છે.દક્ષિણ ગુજરાત, સૌરાષ્ટ્ર, કચ્છ અને ઉત્તર ગુજરાતમાં આગામી પાંચ દિવસમાં ભારે વરસાદ થવાની સંભાવના છે. છત્તીસગઢ અને અરબી સમુદ્ર ઉપર વાતાવરણમાં સર્જાયેલી સાયક્લોનીક સરક્યુલેશન સિસ્ટમના કારણે આ વરસાદ થશે તેમ હવામાન વિભાગના નિયામક શ્રી જયંત સરકારે જણાવ્યું હતું.